**Ričardas Berankis**|  |
| **Pravardė (-ės)** | *Ryčka* |
| **Šalis** |  Lietuva |
| **Gyvenamoji vieta** | Lietuva Vilnius, Lietuva;
Jungtinės Amerikos Valstijos Bradentonas, Florida, JAV |
| **Gimimo data** | 1990 m. birželio 21 d. (33 metai) |
| **Gimimo vieta** | Vilnius, Lietuva |
| **Ūgis** | 175 cm |
| **Svoris** | 70 kg |
| **Profesionaliame sporte nuo** | 2008 |
| **Žaidžia** | Dešine ranka |
| **Karjeros pajamos** | $4 185 783 |
| **Vienetų varžybos** |
| **Karjeros rekordas:** | 118-138 |
| **Karjeros titulai:** | 0 Challengers: 7, Futures: 1 |
| **Aukščiausias reitingas:** | No. 50 (2016 m. gegužės 23 d.) |
| **Didžiojo Kirčio turnyrų rezultatai** |
| Australian Open | 3 ratas (2011 m. 2013 m.) |
| French Open | 3 ratas (2021 m.) |
| Vimbldonas | 2 ratas (2010 m. 2015 m.) |
| US Open | 3 ratas (2020 m.) |
| **Dvejetų varžybos** |
| **Karjeros rekordas:** | 28-46 |
| **Karjeros titulai:** | 1 ATP-250: 1, Futures: 1 |
| **Aukščiausias reitingas:** | No. 139 (2015 m. spalio 26 d.) |
| Šablonas paskutinį kartą taisytas: 2021 m. rugsėjo 20 d.. |

2007 m.
2010 m. US Open pirmenybėse
2010 m. US Open pirmenybėse
2010 m. US Open pirmenybėse
**Ričardas Berankis** (g. 1990 m. birželio 21 d. Vilnius) – pirmasis Lietuvos tenisininkas, patekęs į ATP reitingo pirmąjį šimtuką, šiuo metu reitinge užima 216-ą vietą (2023 m.). Jis tapo pasaulio čempionu iki 14 metų amžiaus grupėje bei nugalėjo 2007 m. US Open jaunių varžybose. R.Berankis yra iškovojęs du Futures turnyrų titulus, vieną vienetų (2007 m. Albufeira) ir vieną dvejetų (2008 m. MakAlenas), septynis Challenger turnyrų vienetų titulus (2010 m. Notingamas, 2010 m. Helsinkis, 2014 m. Astana, 2014 m. Andrija, 2015 m. Ortisei, 2016 m. Kvandžu ir Nankinas) bei vieną dvejetų ATP turnyrą (2015 m. Hiustonas).

Biografija
----------

Ričardo tėvas yra taksi vairuotojas Genadijus. Motina – pašto darbuotoja Jelena. Vyresnioji sesuo Lina. Žaisti tenisą Ričardas pradėjo būdamas dvejų metų amžiaus, kadangi tenisą tuo metu žaidė jo sesuo. Kai Ričardui sukako devyneri, jo treneriu tapo Remigijus Balžekas. Po pergalės US Open jaunių varžybose R. Berankis pasirašė atstovavimo sutartį su didžiausia pasaulio sporto vadybos kompanija IMG bei persikėlė treniruotis į Bollettieri akademiją Brandentone, Floridoje (JAV).

Be teniso Ričardui taip pat patinka žvejoti, žaisti biliardą, klausytis muzikos ir žiūrėti filmus, nors dėl dažnų treniruočių tam daug laiko nelieka.

Ričardas moka lietuvių, anglų ir rusų kalbas.

Karjera
-------

### Jaunimo turnyrai

Prieš profesionalią karjerą Ričardas laimėjo Orange Bowl turnyrą 2004 m. finale įveikęs amerikietį Chase Buchanan rezultatu 6-4, 6-0. Taip pat 2007 m. laimėjo jaunimo US Open turnyrą, finale rezultatu 6-3, 6-4 nugalėjo lenką Jerzy Janowicz. Taip pat dalyvavo daugelyje Futures turnyrų, tarp kurių laimėjo turnyrą Albufeiroje, Portugalijoje, kurio finale rezultatu 7-5, 6-4 nugalėjo belgą Niels Desein.

### 2008 m.

2008 m. sezoną Ričardas pradėjo laimėdamas *USA F6* turnyro dvejetų varžybas su Serchijumi Betau. Vienetų varžybose Berankis antrame rate pralaimėjo Raileriu De Hartui iš JAV.

Birželio 9 d. jis įveikė kvalifikaciją ir pateko į pirmąjį ATP turnyrą – *2008 Orange Warsaw Open*. Berankis pirmame rate pralaimėjo 96 pasaulio raketei Veinui Odesnikui, rezultatu: 4-6, 3-6.

Kaip kviestinis dalyvis Ričardas dalyvavo kitame ATP turnyre – *2008 Croatia Open Umag*. Jis pirmame rate pralaimėjo 72 pasaulio raketei Fabijui Fogniniui, rezultatu: 3-6, 2-6.

Rugpjūčio 22 d. dalyvavo Didžiojo kirčio turnyro – US Open kvalifikacijoje, antrame rate netikėtai nugalėjęs pirmają kvalifikacijos raketę Sergėjų Stakovskį, mače dėl patekimo į pagrindinį turnyrą, jis po atkaklios 3 setų kovos – 6-4, 4-6, 2-6 turėjo pripažinti vokiečio Bjorno Phau pranašumą

### 2009 m.

Sausio 12 d. Ričardas dalyvavo turnyre Vokietijoje – *Germany F12*. Finale pralaimėjo 292 pasaulio raketei Janui Mertliui – 4-6, 6-3, 3-6

Kovo 6 d. dalyvavo *Deviso Taurės* Europos – Afrikos II grupės pirmojo rato mačuose prieš Gruziją, lietuvis lengvai nugalėjo abudu savo varžovus, o Lietuvos vyrų teniso rinktinė šventė pergalę rezultatu 3-2.

Balandžio 6 d. jis dalyvavo turnyre JAV – *Baton Rouge Challenger*. Praėjęs kvalifikaciją pateko į aštunfinalį, kuriame pralaimėjo vokiečiui Benediktui Doršui, rezultatu: 4-6, 4-6.

Sezono viduryje ir pabaigoje Ričardą kankino traumos (kairiojo pečio skausmai). Sezoną lietuvis baigė būdamas 320-oji pasaulio raketė.

### 2010 m.

Ričardas metus pradėjo turnyre San Paule, Brazilijoje. Kvalifikacijoje jis nugalėjo tris varžovus ir pateko į pagrindines varžybas. Pirmajame pagrindo mače jis rezultatu 6-7(1), 6-1, 7-5 nugalėjo kolumbietį Karlosą Salamanką. Antrame mače Berankis, rezultatu: 6-1, 7-6(7) nugalėjo ispaną Giljermą Olasą. Ketvirtfinalyje lietuvis, rezultatu: 1-6, 4-6 turėjo pripažinti argentiniečio Eduardo Švanko pranašumą.

Sausio 11 d. Ričardas startavo turnyre Ekvadore. Dėl aukšto reitingo jis iš karto pateko į pagrindines varžybas. Pirmajame rate Ričardas, rezultatu: 6-1, 4-6, 6-2 nugalėjo čilietį Kristobalį Savedrą-Korvalaną. Kitame rate lietuvis rezultatu 6-3, 7-6(3) nugalėjo argentinietį Sebastianą Dekoudą. Ketvirtfinalyje Berankis, gana lengvai: 6-3, 6-3 nugalėjo argentinietį Diegą Junkveirą. Pusfinalyje jis rezultatu 2-6, 2-6 neatsilaikė prieš argentinietį Brianą Dabulą. Po to lietuvis dvi savaites treniravosi Jungtinėse Amerikos Valstijose. Turnyre Dalase, JAV R. Berankis jau pirmajame rate neatsilaikė prieš paragvajietį Ramoną Delgado. Mačas pasibaigė rezultatu: 1-6, 6-3, 6-7(5).

Lapkričio pabaigoje Ričardas laimėjo „ATP Challenger Tour" serijos turnyrą Helsinkyje. Prieš šias varžybas 119-oje reitingo vietoje buvęs lietuvis už pergalę gavo 125 ATP reitingo taškus ir pirmą kartą savo karjeroje pateko į pirmąjį reitingo šimtuką (85 vieta). R.Berankis finale 6-1, 2-0 įveikė dėl traumos iš kovos pasitraukusį lenką Michalą Przysięzny (76-oji vieta reitinge).

### 2011 m.

Pirmosios 2011 m. varžybos Berankiui vyko Brisbane (Australijoje). Prieš tai jis laimėjo visus tris šių varžybų kvalifikacijos susitikimus, o pirmame varžybų rate nugalėjo prancūzą Arnaud Clément 6-4, 6-3. Antrame rate Ričardas pralaimėjo vokiečiui Florian Mayer 4-6, 6-4, 4-6.

Po šių varžybų sausio mėnesį Berankis pirmą kartą savo karjeroje pradėjo varžybas Didžiojo kirčio Australijos čempionate. Pirmame rate lietuvis nugalėjo australą Marinko Matosevic 6-4, 6-2, 7-5. Antrame rate Ričardas susitiko su buvusia 3 pasaulio rakete argentiniečiu David Nalbandian ir jį nugalėjo 6-1, 6-0, 2-0. Trečiame rate lietuvis susitiko su ispanu David Ferrer ir pralaimėjo rezultatu 2-6, 2-6, 1-6.

Vėliau dalyvavo *ATP 250* serijos turnyre *SAP Open*, San Chosė. Ten pirmajame rate įveikė tuometinę 57 pasaulio raketę vokietį Benjamin Becker, 6-3, 7-6(2). Antrame rate po atkaklios kovos įveikė tuometinę 146 raketę amerikietį Donald Young (rezultatu 6-4, 5-7, 7-5), tačiau ketvirtfinalyje palūžo pusmečiu jaunesniam juodkalniečių kilmės kanadiečiui Milošui Raoničiui.

Po savaitės Ričardas dalyvavo *ATP 500* serijos *Regions Morgan Keegan Championships* turnyre Memfyje. Ten pirmame rate pralaimėjo 1-ajam pagal skirstymą amerikiečiui Andy Roddick, rezultatu 6-4, 2-6, 3-6.

Kovo mėn. Ričardas dalyvavo *ATP 1000* serijos *BNP Paribas Open* turnyre Indian Velse ir pirmajame rate įveikė amerikietį A.Bogomolovą (128) 1:6, 6:3, 6:4. Antrame rate Ričardas susitiko su 9 pasaulio rakete ispanu Fernandu Verdasko ir esant rezultatui 5:7, 0:2 pasitraukė iš turnyro dėl nugaros skausmų.

Pasirodymai ir statistika
-------------------------

### Dalyvavimas turnyruose

#### Vienetai

| Turnyras | 2008 | 2009 | 2010 | 2011 | 2012 | Titulai | Pergalės-pralaimėjimai |
| --- | --- | --- | --- | --- | --- | --- | --- |
| **Didžiojo Kirčio Turnyrai** |
| Australian Open | w | w | w | w | w | 0 / 1 | 2–1 |
| Roland Garros | w | w | w | w | 0 / 0 | 0–0 |
| Vimbldonas | w | w | w | w | w | 0 / 1 | 1–1 |
| US Open | w | w | w | w | w | 0 / 1 | 1–1 |
| Didžiojo kirčio turnyrų titulai | 0 / 0 | 0 / 0 | 0 / 2 | 0 / 1 |  | 0 / 3 |  |
| Didžiojo kirčio turnyrų W-L | 0-0 | 0-0 | 2-2 | 2-1 |  |  | 4-3 |
| **Metų baigiamasis turnyras** |
| World Tour Finals | w | w | w | w | w | 0 / 0 | 0–0 |
|  **Olimpinės žaidynės** |
| Olimpinės žaidynės | w | w | w | w | w | 0 / 0 | 0–0 |

| Metai | 2006 | 2007 | 2008 | 2009 | 2010 | 2011 | Karjera |
| --- | --- | --- | --- | --- | --- | --- | --- |
| Futures turnyrai | 2 | 9 | 6 | 7 | 0 | 0 | **24** |
| Challenger turnyrai | 0 | 0 | 8 (5) | 9 (8) | 14 | 8 | **39** |
| ATP 250 turnyrai | 0 | 0 | 2 (1) | 0 (1) | 1 (1) | 5 (1) | **8** |
| ATP 500 turnyrai | 0 | 0 | 0 | 0 | 0 | 2 | **2** |
| Masters turnyrai | 0 | 0 | 0 (1) | 0 | 0 | 2 | **2** |
| Didžiojo kirčio turnyrai | 0 | 0 | 0 (1) | 0 | 2 (1) | 1 (1) | **3** |
| **Iš viso turnyrų** | **2** | **9** | **16** | **16** | **17** | **18** | **78** |
| **Titulai** |
| Futures turnyrai | 0 | 1 | 0 | 0 | 0 | 0 | **1** |
| Challenger turnyrai | 0 | 0 | 0 | 0 | 2 | 0 | **2** |
| ATP 250 turnyrai | 0 | 0 | 0 | 0 | 0 | 0 | **0** |
| ATP 500 turnyrai | 0 | 0 | 0 | 0 | 0 | 0 | **0** |
| Masters turnyrai | 0 | 0 | 0 | 0 | 0 | 0 | **0** |
| Didžiojo kirčio turnyrai | 0 | 0 | 0 | 0 | 0 | 0 | **0** |
| **Iš viso titulų** | **0** | **1** | **0** | **0** | **2** | ' | **3** |
| **Metų pabaigos reitingas** | **1540** | **698** | **459** | **324** | **87** | ' |  |

Skliausteliuose nurodytas skaičius turnyrų, kuriuose pralaimėta kvalifikacijoje.

#### Dvejetai

| Metai | 2007 | 2008 | 2009 | 2010 | 2011 | Karjera |
| --- | --- | --- | --- | --- | --- | --- |
| Futures turnyrai | 1 | 4 | 1 | 0 | 0 | **6** |
| Challenger turnyrai | 0 | 1 | 5 | 4 | 4 | **14** |
| ATP 250 turnyrai | 0 | 0 | 0 | 0 | 2 | **2** |
| ATP 500 turnyrai | 0 | 0 | 0 | 0 | 0 | **0** |
| Masters turnyrai | 0 | 0 | 0 | 0 | 0 | **0** |
| Didžiojo kirčio turnyrai | 0 | 0 | 0 | 0 | 0 | **0** |
| **Iš viso turnyrų** | **1** | **5** | **6** | **4** | **6** | **22** |
| **Titulai** |
| Futures turnyrai | 0 | 1 | 0 | 0 | 0 | **1** |
| Challenger turnyrai | 0 | 0 | 0 | 0 | 0 | **0** |
| ATP 250 turnyrai | 0 | 0 | 0 | 0 | 0 | **1** |
| ATP 500 turnyrai | 0 | 0 | 0 | 0 | 0 | **0** |
| Masters turnyrai | 0 | 0 | 0 | 0 | 0 | **0** |
| Didžiojo kirčio turnyrai | 0 | 0 | 0 | 0 | 0 | **0** |
| **Iš viso titulų** | **0** | **1** | **0** | **0** | **0** | **1** |
| **Metų pabaigos reitingas** | **NR** | **785** | **1603** | **1138** | ' |  |

### Per karjerą uždirbti pinigai

| Metai | Didieji kirčiai | ATP pergalės | Iš viso pergalių | Uždarbis ($) |
| --- | --- | --- | --- | --- |
| 2008 | 0 | 0 | 0 | $40 216 |
| 2009 | 0 | 0 | 0 |  |
| 2010 | 0 | 0 | 0 |  |
| Karjera | 0 | 0 | 0 | $270,641 |

### Finalai

#### Challenger turnyrų finalai

##### Vienetai

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Baigtis** | **Data** | **Turnyras** | **Danga** | **Varžovas finale** | **Rezultatas** |
| 1. | Pergalė | 2010 m. birželio 6 d. | Jungtinė Karalystė Notingamas, Anglija | Žolė | Japonija Go Soeda | 6-4, 6-4 |
| 2. | Pralaimėjimas | 2010 m. rugpjūčio 8 d. | Kanada Vankuveris, Kanada | Kieta danga | Izraelis Dudi Sela | 5-7, 2-6 |
| 3. | Pergalė | 2010 m. lapkričio 28 d. | Suomija Helsinkis, Suomija | Kieta danga | Lenkija Michal Przysiezny | 6-1, 2-0 |
| 4. | Pralaimėjimas | 2011 m. lapkričio 20 d. | Slovakija Bratislava, Slovakija | Kieta danga | Slovakija Lukas Lacko | (7)6-7, 2-6 |
| 5. | Pralaimėjimas | 2012 m. liepos 8 d. | Jungtinės Amerikos Valstijos Winnetka, JAV | Kieta danga | Australija John-Patrick Smith | 3-6, 6-3, 6-7(3) |

#### Futures turnyrų finalai

##### Vienetai

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Baigtis** | **Data** | **Turnyras** | **Danga** | **Varžovas finale** | **Rezultatas** |
| 1. | Pergalė | 2007 m. kovo 18 d. | Portugalija Albufeira, Portugalija | Kieta danga | Belgija Niels Desein | 7-5, 6-4 |
| 2. | Pralaimėjimas | 2009 m. sausio 18 d. | Vokietija Štutgartas, Vokietija | Kieta danga | Čekija Jan Mertl | 4-6, 6-3, 3-6 |
| 3. | Pralaimėjimas | 2009 m. rugsėjo 13 d. | Turkija Stambulas, Turkija | Kieta danga | Kazachstanas Alexey Kedryuk | 2-6, 4-6 |
| 4. | Pralaimėjimas | 2009 m. lapkričio 29 d. | Dominikos Respublika Santo Domingo, Dominikos respublika | Kieta danga | Dominikos Respublika Victor Estrella | 5-7, 1-6 |

##### Dvejetai

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Baigtis** | **Data** | **Turnyras** | **Danga** | **Partneris** | **Varžovai finale** | **Rezultatas** |
| 1. | Pergalė | 2008 m. kovo 9 d. | Jungtinės Amerikos Valstijos McAllen, Teksasas, JAV | Kieta danga | Baltarusija Sergey Betov | Jungtinės Amerikos Valstijos Adam El Mihdawy &Baltarusija Uladzimir Ignatik | 6–3, 6-3 |

Įdomūs faktai
-------------

* Ilgiausias Ričardo mačas įvyko 2011 m. kovo 6 d. Taline, Daviso taurės Europos/Afrikos II grupės susitikime tarp Lietuvos ir Estijos. Ričardas (ATP 73) 1:6, 4:6, 6:4, 6:3, 11:9 nugalėjo Jurgeną Zoppą (ATP 194). Dvikova truko 3 val. ir 45 min.
* 2011 m. spalio 21 d. Orleano *challenger* turnyro organizatoriai užfiksavo Ričardo padavimą, kurio greitis siekė 234 km/h.
* 2016 m. lietuvis pirmą kartą šalies teniso istorijoje pateko į 2016 m. olimpines žaidynes. Pirmajame ture R. Berankis susitiko su australu John Millman ir pralaimėjo 0-6, 0-6. Tai buvo pirmas kartas olimpinių žaidynių istorijoje, kuomet žaidėjas pralaimėjo tokiu rezultatu.

Taip pat skaitykite
-------------------

* Teniso Profesionalų Asociacija
* Tenisas

Šaltiniai
---------

1. ↑  Ziniur.lt Archyvuota kopija 2007-03-07 iš Wayback Machine projekto.
2. ↑  Berankis Archyvuota kopija 2010-01-08 iš Wayback Machine projekto.
3. ↑  Einantis servas yra gėris Archyvuota kopija 2010-01-09 iš Wayback Machine projekto.
4. ↑  Atpliekė sunkiai, bet sezono pradžią užskaitom Archyvuota kopija 2010-01-11 iš Wayback Machine projekto.
5. ↑  TenisasLT.lt Archyvuota kopija 2019-11-07 iš Wayback Machine projekto.
6. ↑  Match Statistics
7. ↑  Match Statistics
8. ↑  Alfa.lt Daviso taurė: įspūdingai atsitiesęs Berankis po reto grožio kovos nugalėjo estą
9. ↑  GENSSE vs BERANKIS Archyvuota kopija 2012-04-05 iš Wayback Machine projekto.
10. ↑  Ričardui Berankiui du „riestainius" išrašęs australas: „Kartais taip jau būna"